b'\n_START_ARTICLE_\nMaametalli\n_START_PARAGRAPH_\nMaametallit on vanhentunut termi, jota on eri yhteyksiss\xc3\xa4 k\xc3\xa4ytetty sek\xc3\xa4 jaksollisen j\xc3\xa4rjestelm\xc3\xa4n ryhm\xc3\xa4n 3 ett\xc3\xa4 ryhm\xc3\xa4n 13 alkuaineista. Nykyinen ryhm\xc3\xa4 3 tunnettiin aikaisemmin 3. sivuryhm\xc3\xa4n\xc3\xa4 eli ryhm\xc3\xa4n\xc3\xa4 III A, ryhm\xc3\xa4 13 taas III p\xc3\xa4\xc3\xa4ryhm\xc3\xa4n\xc3\xa4._NEWLINE_Nykyisin maametalleilla tarkoitetaan tavallisimmin vain ns. harvinaisia maametalleja. Niit\xc3\xa4 ovat ryhm\xc3\xa4\xc3\xa4n 3 kuuluvat skandium ja yttrium sek\xc3\xa4 lantaani ja muut lantanoidit eli alkuaineet 57...71.  Toisinaan luetaan maametalleihin kuuluvaksi harvinaisten maametallien lis\xc3\xa4ksi my\xc3\xb6s alumiini, joka er\xc3\xa4ilt\xc3\xa4 ominaisuuksiltaan muistuttaa niit\xc3\xa4.  T\xc3\xa4ss\xc3\xa4 laajemmassa merkityksess\xc3\xa4 nimityst\xc3\xa4 ei kuitenkaan en\xc3\xa4\xc3\xa4 suositella k\xc3\xa4ytett\xc3\xa4v\xc3\xa4n._NEWLINE_Aikaisemmin on nimityst\xc3\xa4 maametallit k\xc3\xa4ytetty my\xc3\xb6s entisen III p\xc3\xa4\xc3\xa4ryhm\xc3\xa4n, nykyisen ryhm\xc3\xa4n 13 eli booriryhm\xc3\xa4n alkuaineista, joista t\xc3\xa4rkein on alumiini. Muut t\xc3\xa4h\xc3\xa4n ryhm\xc3\xa4\xc3\xa4n kuuluvat alkuaineet ovat boori,  gallium, indium ja tallium.'